УЛААНБААТАР ХОТЫН ЗАХИРАГЧИЙН АЖЛЫН АЛБАНЫ

ҮЙЛ АЖИЛЛАГААНЫ МОНИТОРИНГИЙН ХЭЛТЭС

ИЛТГЭХ ХУУДАС

Нүхэн болон гүүрэн гарцны арчлалтын ажлын талаар

2016 оны 04 дүгээр сарын 20 Улаанбаатар хот

Улаанбаатар хотын Ерөнхий менежерийн 2016 оны 04 дүгээр сарын 08-ны өдрийн “Үйл ажиллагааны зарим чиглэлд хяналт-шинжилгээ хийх тухай” А/47 дугаар тушаал, тус албаны үйл ажиллагааны мониторингийн хэлтсийн 02 дугаар улирлын төлөвлөгөөнд тусгагдсан ажлын хүрээнд Улаанбаатар хотын нүхэн болон гүүрэн гарцны арчлалтын ажлын явцтай танилцлаа.

Нийтийн үйлчилгээний Улаанбаатар нэгтгэл ОНӨААТҮГ нь дор дурдсан нүхэн болон гүүрэн гарцны арчлалтын ажлыг хариуцан ажиллаж байгаа бөгөөд засвар арчлалтын санхүүжилт нь Нийслэлийн замын сангийн хөрөнгийн авто зам, замын байгууламжийн байнгын засварын арчлалтын ажлын зардлаас дараах байдлаар хийгдсэн байна. Үүнд:

* Сансарын тунелийн нүхэн гарц- 50,0 сая
* 100 айлын гүүрэн гарц- 40,0 сая
* 120-н мянгатын гүүрэн гарц- 40,0 сая
* 19-р хорооллын гүүрэн гарц- 40,0 сая
* Бөмбөгөр худалдааны төвийн гүүрэн гарц- 40,0 сая нийт 210,0 сая төгрөгийн арчлалтын зардал 2016 онд төсөвлөгдсөн.

Дүгнэлт:

Дээрх нүхэн болон гүүрэн гарцны өдөр тутмын цэвэрлэгээ үйлчилгээ тогтмол хийгдэж хэвшсэн байна.

Баянзүрх дүүрэг дэх Сансарын нүхэн гарцын нийтийн бие засах газар ажиллахгүй, шугам сүлжээ хөлдсөнийг засварлалгүйгээр 1 жил орчим болсон байна.

Хан-Уул дүүрэг дэх 120-н мянгатын гүүрэн гарцны лифтний тэжээлийн кабель гэмтсэний улмаас лифт ажиллахгүй байна. НМХГ-аас тавьсан шаардлагын дагуу 120-н мянгатын гүүрэн гарцны лифт хариуцагчийг Нийтийн үйлчилгээний Улаанбаатар нэгтгэл ОНӨААТҮГ-ын даргын 2016 оны 04 дүгээр сарын 11-ний өдрийн Б/232 дугаар тушаалаар томилсон байна.

Хан-Уул дүүргийн 19-р хорооллын гүүрэн гарцны техникийн өрөөний дээврээс борооны ус гоожсон тул лифтний хөдөлгүүрийн хэвийн ажиллагааг шалгах шаардлагатай болсноос лифтийг ажиллуулахгүй түр зогсоосон байна.

Тус нүхэн болон гүүрэн гарцуудын гадна хананд зар сурталчилгаа олноор нааж байршуулсан, рекламны самбар урагдаж салхинд хийсч өнгө үзэмжгүй байгаад арга хэмжээ авч ажиллах шаардлагатай гэж үзлээ.

Сүхбаатар дүүрэг нь Энх тайвны өргөн чөлөөнд байрлах Мөнгөн завъяа дэлгүүрийн урд талын нүхэн гарц, Боловсролын их сургуулийн нүхэн гарцны арчлалтыг хариуцан ажилладаг байна.

Мөнгөн завъяа нүхэн гарцанд нийтийн бие засах газар байхгүй. Талбайн гэрэлтүүлгийг нэгдсэн журмаар хийхээр шийдвэрлэсэн боловч өнөөг хүртэл хийгдээгүй байна. Борооны усны шүүрний цэвэрлэгээ хийгдээгүй хог ихтэй байгааг тус дүүрэг анхаарч ажиллах шаардлагатай байна.

Боловсролын их сургуулийн нүхэн гарцны цэвэр усны шугам хөлдсөн, далд шугам эвдэрсэнээс нийтийн бие засах газар ажиллахгүй байна. /түрээслэгч иргэн - Ариунаа 99060003 НӨХГ-тай гэрээтэй/ Сантехникийн гүйцэтгэлийн зураг олдохгүй байгаа талаар мэдээлэл өгч байна.

Нийтийн үйлчилгээний Улаанбаатар нэгтгэл ОНӨААТҮГ-т ЗӨВЛӨХ НЬ:

1. Сансарын нүхэн гарцын нийтийн бие засах газар, 120-н мянгат, 19-р хорооллын гүүрэн гарцны лифтийг хэвийн ажиллагаанд оруулж хариуг 2016 оны 05 дугаар сарын 03-ны дотор ЗАА-ны ҮАМХ-т мэдэгдэх,

2. Сансарын тунелийн нүхэн гарцанд төсөвлөгдсөн 50,0 сая төгрөг нь арчлалт хамаалалт, ашиглалтын зардалд хүрэлцдэггүй талаар тайлбараа нэмж суулгах зардлын төсвийн хамт холбогдох байгууллагуудад хүргүүлэх,

Сүхбаатар дүүргийн Засаг даргын тамгын газрын Дэд бүтэц тохижилтын хэлтэст ЗӨВЛӨХ НЬ:

Боловсролын их сургуулийн нүхэн гарц, Мөнгөн завъяагийн нүхэн гарцны нийтийн бие засах газрыг хэвийн ажиллагаанд оруулж, гэрэлтүүлэг, орчны цэвэрлэгээ, тохижилтын ажлыг хийж гүйцэтгэн хариуг 2016 оны 05 дугаар сарын 03-ны дотор ЗАА-ны ҮАМХ-т мэдэгдэх.

ТАНИЛЦСАН:

ХОТЫН ЕРӨНХИЙ МЕНЕЖЕР БӨГӨӨД

ЗАХИРАГЧИЙН АЖЛЫН АЛБАНЫ

ДАРГА Б.БАДРАЛ

ХЯНАСАН:

АХЛАХ МЭРГЭЖИЛТЭН Б.МӨНХБАЯР

БОЛОВСРУУЛСАН:

ДЭД БҮТЦИЙН МОНИТОРИНГ

ХАРИУЦСАН МЭРГЭЖИЛТЭН Б.ЭРДЭНЭБАТ

УЛААНБААТАР ХОТЫН ЗАХИРАГЧИЙН АЖЛЫН АЛБАНЫ

ҮЙЛ АЖИЛЛАГААНЫ МОНИТОРИНГИЙН ХЭЛТЭС

ИЛТГЭХ ХУУДАС

“Улаанбаатар лифт” НӨААТҮГ-ын 2016 оны 1 дүгээр улирлын

ажлын тайлангийн талаар

2016 оны 04 дүгээр сарын 21 Улаанбаатар хот

“Улаанбаатар лифт” НӨААТҮГ нь нийслэлийн төсвөөс санхүүждэг. /НЗДТГ-ын Санхүү, төрийн сангийн хэлтэс / 2016 оны үйл ажиллагаанд 235,0 сая төгрөг төсөвлөгдсөнөөс 85,0 сая төгрөгний орлого оруулах төлөвлөгөөтэй ажиллаж байна. 1 дүгээр улиралд 12 363 90 төгрөгний орлого төвлөрүүлэх байснаас 22 353 047 төгрөгийг төвлөрүүлсэн байна.

Энэ онд 35 СӨХ-тэй гэрээ хийж 95 лифтийн засвар үйлчилгээг хариуцан ажиллаж, 1 дүгээр улиралд 23 лифтэнд магадлал, туршилтын ажлыг хийсэн байна.

Нийгэм эдийн засгийн зорилтод тусгагдсан /2.3.1/ ажлын хүрээнд шинэчлэх шаардлагатай зорчигчийн зориулалттай 135 ширхэг, ачаа зөөврийн зориулалттай 50 ширхэг, нийт 185 ширхэг цахилгаан шатны судалгааг гаргаж, холбогдох газруудад хүргүүлсэн байна.

Хөдөлмөр хамгааллын хувцас, ажлын багажаар ажилтан, албан хаагчдыг хангаж, хөдөлмөр хамгааллын зааварчилгааг өдөр бүр өгч ажиллаж байна.

Өмч хамгаалах комиссын ажлын төлөвлөгөө гаргаж, сэлбэг хэрэгслийг ашиглалтаас хасах, худалдан авахад дүгнэлт гарган ажиллаж байна.

САНАЛ:

1. Ажилтан албан хаагчдыг гадаад дотоодын болон давтан сургалтанд хамруулах

ДҮГНЭЛТ:

“Улаанбаатар лифт”НӨААТҮГ нь 2016 оны 1 дүгээр улирлын ажил төлөвлөгөөний дагуу хэвийн явагдаж байна.

ХЯНАСАН:

АХЛАХ МЭРГЭЖИЛТЭН Б.МӨНХБАЯР

БОЛОВСРУУЛСАН:

ДЭД БҮТЦИЙН МОНИТОРИНГ

ХАРИУЦСАН МЭРГЭЖИЛТЭН Б.ЭРДЭНЭБАТ